2013/0246 (COD)

KOMISJONI TEATIS

EUROOPA PARLAMENDILE,



mis on esitatud Euroopa Liidu toimimise lepingu artikli 294 lõike 6 alusel



ning milles käsitletakse

nõukogu seisukohta Euroopa Parlamendi ja nõukogu direktiivi (pakettreiside ja seotud reisikorraldusteenuste kohta, millega muudetakse määrust (EÜ) nr 2006/2004 ja direktiivi 2011/83/EL ning tunnistatakse kehtetuks nõukogu direktiiv 90/314/EMÜ) vastuvõtmise kohta

1.Taust

Euroopa Parlamendile ja nõukogule ettepaneku edastamise kuupäev:

COM(2013) 512 final, 2013/0246 (COD) 9. juuli 2013 Euroopa Majandus- ja Sotsiaalkomitee arvamuse kuupäev:

INT/710 - CES5087-2013 11. detsember 2013 Euroopa Parlamendi seisukoha kuupäev, esimene lugemine: 12. märts 2014 Muudetud ettepaneku edastamise kuupäev: – Nõukogu seisukoha vastuvõtmise kuupäev: 18. september 2015. a.

2.Komisjoni ettepaneku eesmärk

Ettepanekuga soovitakse ajakohastada pakettreise käsitlevaid eeskirju, mis sisalduvad praegu direktiivis 90/314/EMÜ. Eelkõige veebis ostetud reisija soovil kombineeritud reisiteenuste lisamine uue direktiivi reguleerimisalasse peaks suurendama õiguskindlust ja läbipaistvust nii reisijate kui ka ettevõtjate jaoks, vähendama tarbijatele sellistest kombinatsioonidest tekkida võivat kahju ja tagama reisiettevõtjate vahel õiglasema konkurentsi.

Kombineeritud reisiteenuste liigitamine pakettreisiks, mis pakub täielikku kaitset, erinevalt toetatud reisikorraldusteenustest, mille kaitse piirdub kaitsega maksejõuetuse korral, või erinevalt eraldi reisiteenustest, sõltub sellest, kuidas nende teenuste broneerimist reisijale esitatakse. Näiteks kõiki teenuseid hõlmava ühe lepingu, ühe broneerimistoimingu või summaar- või koguhinna tulemusena moodustub pakettreis. Samal ajal tuleb reisijatele anda selget teavet pakutava reisitoote olemuse ja selle kohta, milline kaitse sellega kaasneb.

Lisaks sellele on ettepaneku eesmärk lihtsustada piiriüleseid tehinguid senisest suurema ühtlustamise ja maksejõuetuse korral kaitsemeetmete selgesõnalise vastastikuse tunnustamise mehhanismi kaudu. Ettepanekuga soovitakse kõrvaldada ettevõtjate jaoks tarbetud nõuete täitmisest tulenevad kulud, mis on seotud digitaalajastul iganenud sätetega (nt brošüüridega seotud teavitamisnõuded).

Eesmärk on kaotada ka õiguslüngad tarbijakaitses, näiteks täiendavate õiguste andmine lepingu lõpetamiseks ja hinnatõusu suhtes kohaldatavate normide karmistamine.

Hinnanguliselt kahekordistub uue direktiiviga kaitse alla kuuluvate kaitstavate reiside osakaal 23 %-lt 46 %-le ELi reisiturul. Ettepanekuga soovitakse suurendada tarbijate usaldust selle kaudu, et parandatakse veebis reisiteenuste kombinatsioone ostvatele tarbijatele pakutavat kaitset, mis võib omakorda aidata kaudselt kaasa komisjoni püüdlusele edendada digitaalset ühtset turgu.

3.Märkused nõukogu seisukoha kohta

Nõukogu seisukoht kajastab poliitilist kokkulepet, mille saavutasid Euroopa Parlament ja nõukogu mitteametlike kolmepoolsete kohtumiste käigus 5. mail 2015 ja mille konkurentsivõime nõukogu kiitis 28. mail 2015 heaks.

Komisjon toetab seda kokkulepet, kuna see on kooskõlas komisjoni ettepaneku eesmärkidega.

Kokkuleppes säilitatakse diferentseeritud lähenemisviis pakettreiside ja seotud reisikorraldusteenuste suhtes (komisjoni ettepanekus „toetatud reisikorraldusteenused”). Selles säilitatakse pakettreiside mõiste sisu ja seonduv kaitsetase, kohandades samal ajal teataval määral seotud reisikorraldusteenuste mõistet ja neid teenuseid ostvatele reisijatele tagatavat kaitset maksejõuetuse korral. Samal ajal suurendab kokkulepe läbipaistvust reisijate jaoks, kuna lisatakse teabe esitamise kohustus.

Nõukogu seisukoht on, et uus direktiiv peab põhinema täielikul ühtlustamisel, välja arvatud mõni piiratud ulatusega erand, kui liikmesriikidel lubatakse eri õigustraditsioonidest või õiguslikest lähenemisviisidest lähtuvalt kohaldada erinevaid lahendusi. See on eelkõige seotud võimalusega muuta paketis sisalduvate teenuste osutamise eest lisaks korraldajale vastutavaks ka vahendaja või anda õigus taganeda lepingust väljaspool äriruume sõlmitavate lepingute, kuid mitte veebipõhiste või muude kauglepingute puhul.

Tarbijate kaitset suurendatakse teatavate täpsustustega, mis käsitlevad lepingulist vastutust ja teenuste mittevastavuste kõrvaldamist lepingu täitmisel. Maksejõuetusevastast kaitset käsitlevad üksikasjalikud kriteeriumid peaksid aga võimaldama võrrelda senisest paremini liikmesriikide eeskirjade alusel tegelikult tagatavat kaitset.

Kokkulepitud teksti kohaselt on komisjonil juba kolm aastat pärast direktiivi jõustumist kohustus esitada aruanne veebis eri müügikohtades tehtud broneeringute kohta ja eriti direktiivi eelnõu artikli 3 lõike 2 punkti b ja v kohta. Selle kohustuse täitmine on keeruline, kuna direktiivi on selleks ajaks kohaldatud vaid lühikest aega. Samas märgib komisjon, et selline lahendus oli vajalik selleks, et nõukogu ja parlament saavutaksid kokkuleppe. Seepärast on see vastuvõetav.

4.Kokkuvõte